CELEX: 62008CJ0560
Language: mt
Date: 2011-12-15
Title: Sentenza tal-Qorti tal-Ġustizzja (il-Ħames Awla) tal-15 ta' Diċembru 2011. # Il-Kummissjoni Ewropea vs ir-Renju ta' Spanja. # Nuqqas ta' Stat li jwettaq obbligu - Direttiva 85/337/KEE - Evalwazzjoni tal-effetti ta' ċerti proġetti pubbliċi u privati fuq l-ambjent - Direttiva 92/43/KEE - Konservazzjoni tal-habitats naturali - Proġetti ta' twessigħ u/jew ta'titjib tat-triq M-501 fi Spanja - ŻPS ES0000056 'Encinares del río Alberche y río Cofio' - SIK propost ES3110005 'Cuenca del río Guadarrama' u SIK propost ES3110007 'Cuencas de los ríos Alberche y Cofio'. # Kawża C-560/08.

Sentenza tal-Qorti tal-Ġustizzja (Il-Ħames Awla) tal-15 ta’ Diċembru 2011 – Il-Kummissjoni vs Spanja
      (Kawża C-560/08)
      “Nuqqas ta’ Stat li jwettaq obbligu – Direttiva 85/337/KEE – Evalwazzjoni tal-effetti ta’ ċerti proġetti pubbliċi u privati fuq l-ambjent – Direttiva 92/43/KEE – Konservazzjoni tal-habitats naturali – Proġetti ta’ twessigħ u/jew ta’ titjib tat-triq M-501 fi Spanja – ŻPS ES0000056 ‘Encinares del río Alberche y río Cofio’ – SIK propost ES3110005 ‘Cuenca del río Guadarrama’ u SIK propost ES3110007 ‘Cuencas de los ríos Alberche y Cofio’”
      1.                     Rikors għal nuqqas ta’ twettiq ta’ obbligu - Proċedura prekontenzjuża – Deċiżjoni tal-Kummissjoni li tissospendi t-tressiq
            ta’ kawża lill-Qorti tal-Ġustizzja – Rinunzja għas-setgħa diskrezzjonali ta’ tressiq ta’ kawża lil din il-qorti - Assenza
            (Artikolu 258 TFUE) (ara l-punt 72)
      2.                     Ambjent - Evalwazzjoni tal-effetti ta’ ċerti proġetti fuq l-ambjent - Direttiva 85/337 - Kontenut tal-evalwazzjoni - Teħid
            inkunsiderazzjoni tal-effetti indiretti u kumulattivi tal-proġett fuq l-ambjent - Assenza - Nuqqas ta’ twettiq ta’ obbligu
            (Direttiva tal-Kunsill 85/337, kif emendata bid-Direttiva 2003/35, Artikoli 2(1), 3, 4(2), 5(1), u Annessi II, III u IV) (ara
            l-punti 98, 100, 133)
      3.                     Ambjent - Evalwazzjoni tal-effetti ta’ ċerti proġetti fuq l-ambjent - Direttiva 85/337 - Kamp ta’ applikazzjoni tal-evalwazzjoni
            - Bidla jew estensjoni tal-proġetti - Inklużjoni (Direttiva tal-Kunsill 85/337, kif emendata bid-Direttiva 2003/35, Artikolu
            4(2) u Anness II, punt 13) (ara l-punti 103, 105, 106, 137)
      4.                     Ambjent - Evalwazzjoni tal-effetti ta’ ċerti proġetti fuq l-ambjent - Direttiva 85/337 - Obbligu li l-pubbliku jiġi informat
            b’applikazzjoni għal awtorizzazzjoni ta’ proġett u tad-disponibbiltà tal-informazzjoni miġbura – Assenza ta’ evalwazzjoni
            tal-effetti ta’ proġetti fuq l-ambjent magħmula minn qabel - Nuqqas ta’ twettiq ta’ obbligu (Direttiva tal-Kunsill 85/337,
            kif emendata bid-Direttiva 2003/35, Artikoli 6(2) u 8) (ara l-punti 108, 109 u d-dispożittiv 1)
      5.                     Ambjent - Evalwazzjoni tal-effetti ta’ ċerti proġetti fuq l-ambjent - Direttiva 85/337 - Obbligu li l-pubbliku jiġi informat
            bid-deċiżjoni ta’ għoti jew ta’ rifjut tal-awtorizzazzjoni ta’ twettiq ta’ proġett - Pubblikazzjoni tad-dikjarazzjoni ta’
            impatt ambjentali - Insuffiċjenza - Nuqqas ta’ twettiq ta’ obbligu (Direttiva tal-Kunsill 85/337, kif emendata bid-Direttiva
            2003/35, Artikolu 9) (ara l-punt 112 u d-dispożittiv 1)
      6.                     Ambjent - Konservazzjoni tal-habitats naturali u tal-fawna u l-flora selvaġġa - Direttiva 92/43 - Awtorizzazzjoni ta’ pjan
            jew ta’ proġett fuq sit protett - Kundizzjonijiet - Kontroll minn qabel - Evalwazzjoni tal-effetti tal-proġett fuq is-sit
            - Evalwazzjoni xierqa - Evalwazzjoni li twassal għall-konklużjoni li ma hemmx effetti dannużi għas-sit kollu - Assenza - Nuqqas
            ta’ twettiq ta’ obbligu (Direttiva tal-Kunsill 92/43, Artikolu 6(3)) (ara l-punti 131, 132, 139 u d-dispożittiv 1)
      7.                     Ambjent - Konservazzjoni tal-habitats naturali u tal-fawna u l-flora selvaġġa - Direttiva 92/43 - Awtorizzazzjoni minħabba
            raġunijiet imperattivi ta’ interess pubbliku kbir għal pjan jew għal proġett fuq sit protett - Kundizzjoni - Identifikazzjoni
            minn qabel tal-effetti ta’ dan il-pjan jew proġett fuq is-sit - Assenza - Nuqqas ta’ twettiq ta’ obbligu (Direttiva tal-Kunsill
            92/43, Artikolu 6(3) u (4)) (ara l-punti 138, 139 u d-dispożittiv 1)
      8.                     Ambjent - Konservazzjoni tal-habitats naturali u tal-fawna u l-flora selvaġġa - Direttiva 92/43 - Awtorizzazzjoni ta’ pjan
            jew ta’ proġett fuq sit protett mingħajr ma jittieħdu l-miżuri neċessarji sabiex jiġi evitat it-tfixkil intenzjonali tal-ispeċi
            annimali protetti li jgħixu fis-siti ta’ importanza Komunitarja - Nuqqas ta’ twettiq ta’ obbligu (Direttiva tal-Kunsill 92/43,
            Artikoli 6(3) u (4), 7 u 12(1)(b) u (d)) (ara l-punti 140-142, 144 u d-dispożittiv 1)
      Suġġett 
      
         
               Nuqqas ta’ Stat li jwettaq obbligu - Ksur tal-Artikoli 2(1), 3, 4(1) jew (2), 5, 6(2), 8 u 9 tad-Direttiva tal-Kunsill 85/337/KEE,
                  tas-27 ta’ Ġunju 1985, dwar l-istima tal-effetti ta’ ċerti proġetti pubbliċi u privati fuq l-ambjent (ĠU Edizzjoni Speċjali
                  bil-Malti, Kapitolu 15, Vol. 1, p. 248) u tal-Artikolu 6(3) u (4), moqri flimkien mal-Artikoli 7 u 12(1)(b) u (d) tad-Direttiva
                  tal-Kunsill 92/43/KEE, tat-12 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa (ĠU
                  Edizzjoni Speċjali bil-Malti, Kapitolu 15, Vol. 2, p. 102), kif interpretat mis-sentenzi tal-Qorti tal-Ġustizzja tat-13 ta’
                  Jannar 2005, fil-Kawża C‑117/03, u tal-14 ta’ Settembru 2006, fil-Kawża C‑244/05 - Proġetti ta’ twessigħ u/jew titjib tat-triq
                  M-501 - ZEP ES 0000056 “Encinares del río Alberche y río Cofio” - SIK propost ES 3110005 “Cuenca del río Guadarrama” u SIK
                  propost ES 3110007 “Cuencas de los ríos Alberche y Cofio”.
               
            Dispożittiv 
      
         
                  1)
               
               
                  
               
               
                  	Billi ma ssodisfax ir-rekwiżiti previsti:
               
            –        fl-Artikoli 2(1), 3, 4(1) jew (2), skont il-każ, u 5 tad-Direttiva tal-Kunsill 85/337/KEE, tas-27 ta’ Ġunju 1985, dwar l-istima
         tal-effetti ta’ ċerti proġetti pubbliċi u privati fuq l-ambjent, kif emendata bid-Direttiva tal-Parlament Ewropew u tal-Kunsill 2003/35/KE,
         tas-26 ta’ Mejju 2003, f’dak li jikkonċerna l-proġetti separati ta’ twessigħ u/jew ta’ titjib tas-sezzjonijiet 1, 2 u 4 tat-triq
         M‑501;
      
      –        fl-Artikoli 6(2) u 8 tad-Direttiva 85/337, kif emendata bid-Direttiva 2003/55, fir-rigward tal-proġetti separati ta’ twessigħ
         u/jew ta’ titjib tas-sezzjonijiet 2 u 4 ta’ din it-triq;
      
      –        fl-Artikolu 9 tad-Direttiva 85/337, kif emendata bid-Direttiva 2003/35, f’dak li jikkonċerna l-proġetti separati ta’ twessigħ
         u/jew ta’ titjib tas-sezzjonijiet 1, 2 u 4 tal-istess triq;
      
      –        fl-Artikolu 6(3) u (4) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali
         u tal-fawna u l-flora selvaġġa, moqri flimkien mal-Artikolu 7 tagħha, f’dak li jikkonċerna l-proġetti separati ta’ twessigħ
         u/jew ta’ titjib tas-sezzjonijiet 1, 2 u 4 tat-triq M‑501, f’dak li jirrigwarda ż-żona ta’ protezzjoni speċjali ES0000056
         “Encinares del río Alberche y río Cofio”; u
      
      –        fl-Artikolu 12(1)(b) u (d) ta’ din l-istess direttiva, f’dak li jikkonċerna l-proġetti separati ta’ twessigħ u/jew ta’ titjib
         tas-sezzjoni 1 tat-triq M-501, f’dak li jirrigwarda s-sit ta’ importanza Komunitarja propost ES3110005 “Cuenca del río Guadarrama”,
         u tas-sezzjonijiet 2 u 4 tal-istess triq, f’dak li jirrigwarda s-sit ta’ importanza Komunitarja propost ES3110007 “Cuencas
         de los ríos Alberche y Cofio”,
      
      ir-Renju ta’ Spanja naqas milli jwettaq l-obbligi tiegħu skont id-dispożizzjonijiet imsemmija iktar ’il fuq.
      
         
                  2)
               
               
                  
               
               
                  	Ir-Renju ta’ Spanja huwa kkundannat għall-ispejjeż.
               
            
         
                  3)
               
               
                  
               
               
                  	Ir-Repubblika tal-Polonja għandha tbati l-ispejjeż tagħha.